钦定古今图书集成/明伦汇编/氏族典/第387卷 > 李瑛
## 钦定古今图书集成/明伦汇编/氏族典/第387卷 > 李瑛

按《唐书太子瑛传》：“瑛始王真定，进王郢，开元三年，立
为皇太子。初，瑛母以倡进，善歌舞，帝在潞得幸。鄂、光
二王母，亦帝为临淄王时以色选。及武惠妃宠幸倾
后宫，生寿王，爱与诸子绝等。而太子、二王以母失职，
颇怏怏。惠妃女咸宜公主婿杨洄揣妃旨，伺太子短。
二十五年，洄构瑛、瑶、琚，与妃之兄薛锈异谋，惠妃使”
人诡召太子、二王曰：“宫中有贼，介以入。”太子从之。妃
白帝曰：“太子、二王谋反甲而来。”帝使中人视之，如言，
并废为庶人，锈赐死。瑛、瑶、琚寻遇害。瑛子五人：俨、伸、
倩、俅、备。瑛之废，帝使庆王畜俨等为子，俨封新平郡
王，伸平原郡王，俅嗣庆王，备太仆卿。倩，失传。